
В р а њ с к а  Б а њ а 

З А П И С Н И K

Са шеснаесте  седнице Скупштине Градске општине Врањска Бања, одржане 19.06.2026. године, са почетком у 10.00 часова, у сали Скупштине Градске општине Врањска Бања.
Седницом председава Светлана Цветковић, председница Скупштине Градске општине Врањска Бања, која је константовала да седници присуствују следећи одборници: Гордана Стаменковић, Горица Стошић, Сара Трајковић, Драгана Илић, Снежана Ристић Станисављевић, Милена Мишић, Сузана Тасић, Милан Костић, Марко Стоилковић, Саша Станојковић,  Дејан Стаменковић, Драгана Стаменковић, Братислав Христић, Александар Митровић и  Саша Станковић. Седници не присуствују: Томислав Миловановић, Александра Митровић и  Марјан Тасић. Одборници Томислав Миловановић и Александра Митровић су оправдали одсуство. одборник Марјан Тасић није оправдао одсуство.
Поред одборника седници присуствују: Драган Сентић, председник Градске општине, Марко Николић, заменик председника Градске општине, Слађан Алексић, секретар Скупштине Градске општине, Ивана Недељковић, начелница Управе Градске општине, чланови Већа Градске општине и представници медија.
	
 На предлог председавајуће,  Скупштина је већином гласова присутних одборника (14), усвојила Извод из записника са петнаесте седнице Скупштине.

На предлог председавајуће, Скупштина је већином гласова присутних одборника (14), усвојила

ДНЕВНИ  РЕД

             1. Претрес Предлога Одлуке о завршном рачуну буџета Градске општине Врањска Бања за 2025. годину;
             2. Претрес Предлога Одлуке о измени и допуни Одлуке о Буџету Градске општине Врањска Бања за 2026. годину; 
             3. Претрес Извештаја о реализацији Програма изградње и уређења грађевинског земљишта у јавној својини на подручју Градске општине Врањска Бања за 2025. годину;
 4. Претрес Предлога Одлуке о набавци и финансирању уџбеника за ученике основних школа на подручју Градске општине Врањска Бања;
	  5. Претрес Извештаја о раду председника Градске општине Врањска Бања за 2025. годину;										
  6. Претрес Извештаја о раду Већа Градске општине Врањска Бања за 2025. годину;
	  7. Претрес Извештаја о раду Управе Градске општине Врањска Бања за 2025. годину;
	  8. Питања и предлози.


Прешло се на рад према тачкама из усвојеног дневног реда.

I
Претрес Предлога Одлуке о завршном рачуну буџета Градске општине Врањска Бања за 2025. годину.


Уводне напомене поднео је Небојша Савић, самостални саветник на финансијским пословима: Пословна 2025. година завршава се доношењем Одлуке о завршном рачуну уз претходну сагласност ревизије. Налаз ревизије је позитиван као што се види у материјалу. Видим да сте добили детаљни извештај у материјалу тако да ћу ја само пар ствари да наведем, а то је да су планирани приходи за 2025. годину били 137.552.000,00, да су остварени приходи 132.164.000,00 динара. Од тога сопствени приходи 43,1 милион динара а уступљени приходи од града Врања 88,9 милиона. Остварени расходи су 120.853.000,00, што значи да имамо суфицит 11.211.000,00 динара. Детаље имате у писаном матријалу и све што треба можете да питате. 
	Дискусије није било.

На предлог председавајуће, Скупштина је већином гласова од укупног броја одборника  (14) за, против (2)  донела   

З  А  К  Љ  У  Ч  А  К

 Доноси се	Одлука о завршном рачуну буџета Градске општине Врањска Бања за 2025. годину.

II
Претрес Предлога Одлуке о измени и допуни Одлуке о Буџету Градске општине Врањска Бања за 2026. годину.

	Уводне напомене поднео је Небојша Савић, самостални саветник на финансијским пословима: Олуком о измени и допуни Одлуке о Буџету Градске општине Врањска Бања за 2026. годину односно ребаланс рађен уз мале корекције. Увећање у односу на основну одлуку је 48.000,00 динара. Врше се само неке ситне корекције одређених позиција у оквиру истих програмских активности и отворен је нови пројекат манифестација Бањско културно лето. Било је планирано на другим позицијама, међутим одлучили смо да уведемо нови пројекат са тих раније планираних позиција средства су пребачена на овај пројекат, тако да је корекција ребалансом у односу на основни буџет само 48.000,00 динара. То је занемарљиво, али смо морали тако да урадимо и да урадимо ребаланс да би успели да  спремно дочекали манифестацију.
	Дискусије није било.

На предлог председавајуће, Скупштина је  већином гласова од укупног броја одборника (14) за, против (2)  донела   

З  А  К  Љ  У  Ч  А  К

 Доноси се Одлука  о измени и допуни Одлуке о Буџету Градске општине Врањска Бања за 2026. годину.


III
Претрес Извештаја о реализацији Програма изградње и уређења грађевинског земљишта у јавној својини на подручју Градске општине Врањска Бања за 2025. годину.

Уводне напомене поднео је Небојша Савић, самостални саветник на финансијским пословима: Да напоменем да је комунални програм за 2025. годину реализован у вредности од 55.750.000,00 динара. Да је за енергетске услуге потрошено 28.814.000,00 динара, за комуналне услуге 1.628.000,00 динара, специјализоване услуге 1.898.000,00 динара, за текуће потребе и одржавање зграде и објеката 17.372.000,00, за административни матријал 990.000,00, за матријал за посебне намене 925.000,00 и за зграде и грађевинске објекте 24.123.000,00, што је укупно 55.750.000,00 динара. Комунални програм за 2025. годину је урађен у целости.
Дискусије није било.

На предлог председавајуће, Скупштина је  већином гласова (14) за, против (2)  донела   

З  А  К  Љ  У  Ч  А  К
Усваја се Извештај о реализацији Програма изградње и уређења грађевинског земљишта у јавној својини на подручју Градске општине Врањска Бања за 2025. годину.


IV
	
Претрес Предлога Одлуке о набавци и финансирању уџбеника за ученике основних школа на подручју Градске општине Врањска Бањa.

Уводне напомене поднео је Драган Сентић, председник Градске општине Врањска Бања: Пред нама је Предлог Одлуке о набавци и финансирању уџбеника за ученике основних школа на подручју Градске општине Врањска Бањa. Желим да истакнем да ово није једнократна мера нити новина у нашем раду, напротив већ неколико година уназад наша Градска општина континуирано обезбеђује средства за набавку уџбеника, чиме смо успоставили добру праксу и показали доследност у вођењу одговорне социјалне и образовне политике. Сматрамо да је улагање у образовање деце једна од највећих инвестиција, зато и ове године настављамо са мером која је наишла на веома позитивне реакције, родитеља, ученика и школе, акоја истовремено представља значајну помоћ породичним буџетима. Посебно је важно нагласити да овом Одлуком потврђујемо контуитет политике која је усмерена на унапређење услова за образовање и квалитет живота наших најмалађих суграђана. Када једна мера траје годинама и даје резултате онда она прераста у стандард одговорног рада Градске општине. Уверен сам да ће и ова одлука као и ових предходних година добити подршку одборника, јер њен значај прелазилази политичке размере. Реч је о одлуци која је у интересу деце, породица и целокупне наше зједнице. Захваљујем се и предлажем да Скупштина усвоји предлог одлуке.
Дискусије није било.

На предлог председавајуће, Скупштина је једногласно (16) донела 


З  А  К  Љ  У  Ч  А  К

 Доноси се Одлука  о набавци и финансирању уџбеника за ученике основних школа на подручју Градске општине Врањска Бањa.


V
Претрес Извештаја о раду председника Градске општине Врањска Бања за 2025. годину.	

Уводне напомене поднео је Драган Сентић, председник Градске општине Врањска Бања: Пред вама се налази извештај о раду председника Градске општине Врањска Бања за 2025. годину, који обухвата најзначајније активности и резултате остварене у извештајном периоду. Током 2025. године рад председника Градске општине је био усмерен на обезбеђивању услова за стабилно и ефикасно функционисање органа Градске општине, спровођење законских и статутарних надлежности као и на реализацији  активности од значаја за унапређење квалитета живота грађана и развој локалне заједнице. Посебна пажња посвећена је реализацији комуналног програма, одржавању и унапређењу локалне путне инфраструктуре, уређењу јавних површина, одржавању путне мреже, јавне расвете и водотокова као и спровоџењу мера од значаја за заштиту животне средине и безбедности грађана. Истовремено су предузимане активности усмерене на стварање повољнијег амбијента за привредни развој и привлачење инвеститора. У извештајном периоду настављена је пракса редовне сарадње са органима града Врања, јавним предузећима, установама и другим институцијама, што је допринело ефикаснијем решавању питања од значаја за грађане Врањске Бање и околних насеља. Поред инфраструктуралних и комуналних активности значајна пажња посвећена је подршци деци и младима кроз набавку уџбеника за ученике основних школа и реализацију других друштвено одговорних активности, као и очувању и унапређењу културних и туристичких манифестација по којима је Врањска Бања препознатљива. Извештај сте добили у матријалу за данашњу седницу тако да се неби додатно задржавао на његовом садржају. Уколико има питања, примедби или су вам потребна додатна објашњења у вези са појединим активностима и резултатима приказаних у извештају радо ћу одговорити.
Дискусије није било.

На предлог председавајуће, Скупштина је  већином гласова (14) за, против (2)  донела   

З  А  К  Љ  У  Ч  А  К
Усваја се Извештај о раду председника Градске општине Врањска Бања за 2025. годину.	


VI

Претрес Извештаја о раду Већа Градске општине Врањска Бања за 2025. годину.

Уводне напомене поднео је Драган Сентић, председник већа Градске општине Врањска Бања: Пред вама се налази извештај о раду Већа Градске општине за 2025.годину. Извештај овухвата рад Већа у периоду од 23.01.2025. до 31.12.2025. године и приказује најзначајније активноси у оквиру надлежности овог извршног органа као и донете акте, закључке, као и одлуке које су разматране и усвајане на седницама Већа. У извештајном периоду Веће је одржало 21 седницу на којима је разматрано укупно 63 тачака дневног реда и донето исто толико закључака. Посебан акценат стављан је на припрему и упућивање Скупштини на разматрање и усвајање одлука и других аката од значаја за функционисање Градске општине као и на усвајање аката из надлежности Већа. Такође значајан део активности односио се на финансијско управљање и спровођење буџета доношење планова и програма као и кадровска и организациона питања уз континуиран рад на унапређењу рада Управе Градске општине и ефикасније пружању услуга грађанима. Рад већа у извештајном периоду обележила је редовна континуирана сарадња са Скупштином града, управом, јавним предузећима и другим институцијама као и доследно поштовање законских и статутарних надлежности. Извештај сте добили у матријалу за данашњу седницу те га нећу детаљно излагати, уколико има питања стојим вам на располагању.
Дискусије није било.


На предлог председавајуће, Скупштина је  већином гласова (14) за, против (2)  донела   

З  А  К  Љ  У  Ч  А  К
Усваја се Извештај о раду Већа Градске општине Врањска Бања за 2025. годину.

VII
Претрес Извештаја о раду Управе Градске општине Врањска Бања за 2025. gодину.

Уводне напомене поднела је Ивана Недељковић, начелница Управе Градске Општине Врањска Бања: Управа као јединствени орган обавља управне послове из оквира права и дужности Градске општине у складу са законском регулативом, као и стручне и административно-техничке послове за потребе председника Градске општине и Већа. 
         Без организационих јединица у извештајном периоду послове су обављали службеници и намештеници према звањима, занимањима и опису радног места, а све у складу са Правилником о организацији и систематизацији радних места у Управи Градске општине Врањска Бања.       
        Донето је: Одлука о утврђивању листе службеника и оцењивача у Управи градске општине Врањска Бања за период од 01.01.2025 - 31.12.2025.године; Упутство о спровођењу оцењивања за 2025.годину;  Одлука о ангажовању ревизора за завршни рачун буџета Градске општине Врањска Бања за 2024.годину; Одлука о завршном рачуну буџета Градске општине Врањска Бања за 2024.годину;Одлука о расписивању јавног конкурса за избор начелника Управе градске општине Врањска Бања; Одлука о буџету Градске општине Врањска Бања за 2026.годину; једна Одлука о изменама и допунама одлуке о буџету Градске општине Врањска Бања за 2025.годину, Програм изградње и уређења грађевинског земљишта у јавној својини на подручју Градске општине за 2025.годину; шест измена и допуна Програма изградње и уређења грађевинског земљишта у јавној својини на подручју Градске општине Врањска Бања за 2025.годину; 
Финансијски план Градске општине Врањска Бања за 2025.годину; Измене и допуне Финансијског плана Градске општине Врањска Бања за 2025.годину; План јавних набавки Управе градске општине Врањска Бања за 2025.годину; измене и допуне Плана јавних набавки Управе градске општине Врањска Бања за 2025.годину; План набавки  градске општине Врањска Бања за 2025.год. на које се закон не примењује ( за потребе Управе и Председника); измене и допуне Плана јавних набавки и Плана набавки на које се закон не примењује Управе градске општине Врањска Бања за 2025.годину; Решење о ознакама органа Градске општине Врањска Бања за 2025.годину; Кадровски план Управе градске општине Врањска Бања за 2026.годину; Предлози решења о употреби средстава текуће буџетске резерве и остали акти Управе.                                                                                                                                   

Из домена радних односа донето је 77 решења и уговора (оцењивање службеника у Управи градске општине, пријем у радни однос на одређено време, престанак радног односа, обављање привремених и повремених послова, престанак обављања уговорених послова, право на коришћење годишњег одмора, право на коришћење плаћеног одсуства и решења о осталим правима и дужностима из радног односа, као и уверења односно потврде по захтевима запослених).    
 
        Послови јавних набавки обављани су кроз израду Плана јавних набавки и Интерног плана набавки, раду на порталу јавних набавки и спровођењу поступака јавних набавки. Спроведене су 8 јавне набавке   и 51  набавке на које се закон не примењује. 
       Такође, израђен је и објављен извештај о спроведеним јавним набавкама. Праћено је извршење јавних набавки у складу за закљученим уговором, упоређивани су рачуни у складу са понудама, вршена је примопредаја изведених радова.                                                                                                                                                                                                                                                                

        Укупно примљених аката од органа Града, јавних установа, јавних предузећа и других институција који су заведени и прослеђени кроз доставну књигу за место за потребе Градске општине Врањска Бања и осталих насељених места на подручју Градске општине јесте 1558 аката, а послатих 142. 
                                                                                                                                                                                                                                                                              
        Запослени у Управи Градске општине Врањска Бања обављали су послове у складу са законском регулативом и општим актима Градске општине у оквиру своје надлежности на задовољавајући начин, уз веће залагање и ангажовање и наравно тимским радом.
	Дискусије није било.


На предлог председавајуће, Скупштина је  већином гласова (14) за, против (2)  донела   

З  А  К  Љ  У  Ч  А  К
[bookmark: _GoBack]Усваја се Извештај о раду Управе Градске општине Врањска Бања за 2025. годину.

	Питања и предлози.

	Питања и предлога није било.

	


							
Седница је завршена у 10,28 часова.


      СЕКРЕТАР СКУПШТИНЕ ГО                    ПРЕДСЕДНИЦА СКУПШТИНЕ ГО
	      Слађан Алексић			 	 Светлана Цветковићс

